
              AJUNTAMENT DE

PRADELL DE LA TEIXETA

ACTA DE LA SESSIÓ ORDINÀRIA DE L’AJUNTAMENT DE PRADELL DE LA TEIXETA DE DATA 22 D’AGOST DE 2011. 

Òrgan: 


Ple de l’Ajuntament 

Data: 


22 d’agost del 2011. 

Caràcter de la sessió: 
Ordinària 

Lloc: 


Sala de Plens de l’Ajuntament 

Hora inici: 

13.20 hores 

Hora final: 
            14.45 hores
Assisteixen: 

Francesc Sans Vives, regidor

Miquel Cabré Just, regidor

Misericòrdia Ferré Duran, regidora

Joan Banús Masdeu, regidor

Roger Cabré Mas, regidor

Secretaria intervenció:

Sr. Josep Guillén Viñas
ORDRE DEL DIA

1. Aprovació de l’acta de la sessió plenària del 11 de juliol de 2011.

2. Donar compte dels Decrets d’Alcaldia.

3. Aprovació de la 1a certificació d’obra de la Millores al conjunt de l’edifici Polivalent de la Societat.
4. Publicació al BOPT de l’oferta pública d’ocupació, i procés de regularització de la plantilla municipal.
5. Aprovació, si s’escau, de la convocatòria de l’oferta pública de dos places vacants amb caràcter laboral de la plantilla orgànica municipal, i de les bases que han de regir el procés de selecció.
6. Aprovació de les llicències d’obres menors.
7. Aprovació pagament de factures pendents de pagament.
8. Precs i preguntes.


Seguidament es passen a tractar els punts de l’ordre del dia, desenvolupament de la sessió i acords:

1. Aprovació de l’acta de la sessió plenària del 11 de juliol de 2011.

En relació a l’Acta de la sessió ordinària de la corporació, celebrada el dia 11 de juliol de 2011, de la qual no es dóna lectura atès que els regidors i les regidores disposen d’una còpia, que ha estat tramesa juntament amb la convocatòria.

Es fa un breu apunt sobre el punt 6 de l’ordre del dia, en què es proposa rectificar l’error existent a les dates de les Festes Locals de 2012, que queden esmenades de la següent forma:

Aprovació de les festes locals per l’any 2012

Atès que el Departament d’Empresa i Ocupació  ha iniciat la preparació de l’Ordre de Festes Locals de Catalunya per a l’any 2012.

Atès que d’acord amb l’article 37.2 de l’Estatut dels Treballadors que indica que de les catorze festes laborals, dues tindran caràcter local, i d’acord amb el decret de la Generalitat on s’estableix que les dues festes locals seran fixades per ordre de la Consellera de Treball, a proposta dels respectius municipis.

Es proposa al Ple l’adopció del següents acords:

Primer.-
Establir els següents dies com a Festes Locals pel proper any 2012:

· Dilluns  23 de juliol de 2012. Festes de Sta. Maria Magdalena. 

· Dilluns 1 d’octubre de 2012. Festes de St. Miquel Arcàngel

Segon.-
Trametre aquest acord al Departament d’Empresa i Ocupació 
Sotmesa a votació la proposta resulta aprovada per unanimitat dels membres assistent.

Sotmesa a votació la proposta resulta aprovada per unanimitat dels membres assistents.

2. Donar compte dels Decrets d’Alcaldia.

Per part de la Secretaria es procedeix a llegir els diferents Decrets d’Alcaldia que queden enumerats a continuació, dels quals se’n dóna compte al Ple.
	Decret núm. 51, de 11 de juliol de 2011, d’aprovació de la Liquidació del Pressupost 2010

	Decret núm. 52, de 15 de juliol de 2011, d’atorgament de Llicències Menors d’Obra i aprovació de liquidacions ICIO.

	Decret núm. 53, de 15 de juliol de 2011, d’aprovació d’execució subsidiària de la neteja del solar C/ Barranquet, 1.

	Decret núm. 54, de 15 de juliol de 2011,de nomenament d’instructor i secretaria en l’expedient disciplinari incoat a la senyora Corona Díaz Salsench.

	Decret núm. 55.

	Decret núm. 56.

	Decret núm. 57, de 27 de juliol de 2011, de nomenament de gestor de plataforma EACAT.

	Decret núm. 58, de 29 de juliol, de nomenament de personal laboral.

	Decret núm. 59 de nomenament de secretari interventor amb caràcter accidental.

	Decret núm 60 de convocatòria i bases de procés de selecció de personal.


3. Aprovació de la 1a certificació d’obra de “Millores al conjunt de l’edifici Polivalent de la Societat”.
Vista la certificació d’obra primera corresponent a l’obra inclosa al PUOSC 2011, número d’actuació 834, de projecte d’obres “Millores al conjunt de l’edifici Polivalent de la Societat”, i pel qual es certifica un import d’obra executada durant el mes de juny de 30.404,06€, es proposa al Ple l’adopció del següents acords:

Primer.-
Aprovar la certificació d’obra Núm.1, descrita en el paràgraf anterior, corresponent a l’obra inclosa al PUOSC 2011, de projecte d’obres Millores al conjunt de l’edifici Polivalent de la Societat”
Segon.-
Trametre aquesta certificació a la delegació del Departament de Governació i Relacions Institucionals del Govern de la Generalitat a Tarragona, oficina de Cooperació Local.
Sotmesa a votació la proposta resulta aprovada per unanimitat dels membres assistents.

4. Publicació al BOPT de l’oferta pública d’ocupació, i procés de regularització de la plantilla municipal.
D’acord amb l’article 285 del Decret Legislatiu 2/2003 de la Llei Municipal i de règim local de Catalunya, és potestat d’aquesta corporació local formular públicament la seva oferta pública d’ocupació, i que ha estat desenvolupat amb el Decret d’Alcaldia núm. 50, d’oferta pública d’ocupació de l’Ajuntament de Pradell de la Teixeta. Així mateix ho estableix l’article 57.1 del citat Decret 214/1990.

Atès que en data 7 de juliol de 2011 es va dictar Decret d’Alcaldia núm. 50, d’aprovació de l’oferta pública d’ocupació de l’any 2011, i per la qual es dóna compliment al procés d’aplantillament de la plantilla orgànica, en què l’Alcaldia dóna compte al Ple de la publicació en data 25 d’agost de 2011 al Butlletí Oficial de la Província de Tarragona número 195.

5. Aprovació, si s’escau, de la convocatòria de l’oferta pública de dos places vacants amb caràcter laboral de la plantilla orgànica municipal, i de les bases que han de regir el procés de selecció.
D’acord amb el Decret d’Alcaldia número 60, de convocatòria i bases de procés de selecció de personal, que és llegit pel Secretari i s’adjunta a l’Annex 1, es proposa al Ple l’aprovació de la convocatòria del procés de selecció de dos places vacants amb caràcter laboral de la plantilla orgànica municipal, i de les bases que han de regir, de conformitat amb el que disposa l’article 76 del Decret 214/1990, pel qual s’aprova el Reglament del personal al servei de les entitats locals, que estableix l’obligatorietat de publicació a diari oficial de la convocatòria i bases de procés de selecció públic d’ocupació.

Es proposa:
1. Publicar la convocatòria i les bases que han de regir el procés de selecció de diverses places vacants de personal laboral de l’Ajuntament de Pradell de la Teixeta.
2. Modificar l’ordenança fiscal nº11, de Taxa per expedició de documents administratius, per a la inclusió dels drets d’examen.
3. Aprovar provisionalment la modificació de l’Ordenança fiscal nº11 i publicar-la al BOPT a efectes de la seva exposició publica i posterior entrada en vigor.
Sotmesa a votació la proposta resulta aprovada per unanimitat dels membres assistents.

6. Donar compte de les llicències d’obres menors aprovades.
Vist les llicències d’obra menor atorgades per aquest Ajuntament, es dóna compte de les llicències número 22, 23 i 24. També es dóna compte de la Taxa d’Ocupació de la Via Pública número 2.1.
7. Aprovació pagament de factures pendents de pagament.
Es procedeix a enumerar les factures pendents de pagament que seran efectuades immediatament. S’aprova per unanimitat.

I no havent-hi més assumptes a tractar, el Sr. President aixeca la sessió, essent l’hora que s’assenyala en l’encapçalament, la qual cosa, com a Secretari, en dono fe.
L’Alcalde, Miquel Cabré Just



El Secretari, Josep Guillén Viñas






ANNEX 1

DECRET D’ALCALDIA NÚMERO 60, de 18 d’agost de 2011, D’APROVACIÓ DE LES BASES QUE HAN DE REGIR EL PROCÉS DE SELECCIÓ DE DIVERSES PLACES VACANTS DE PERSONAL LABORAL DE L’AJUNTAMENT DE PRADELL DE LA TEIXETA

Vist que en data 7 de juliol de 2011 aquest Ajuntament va aprovar l’oferta pública d’ocupació, per mitjà del Decret d’alcaldia número 50.

De conformitat amb el que disposa la normativa de règim local, en què l’article 53.1 apartat h del Decret legislatiu 2/2003, de la Llei municipal i de règim local de Catalunya faculta l’alcalde per aprovar l’oferta d’ocupació pública i a aprovar les bases de les proves per seleccionar el personal i per als concursos de provisió de llocs de treball.

RESOLC

1. Aprovar en la següent sessió plenària les bases que han de regir el procés de selecció de diverses places vacants de personal laboral de l’Ajuntament de Pradell de la Teixeta. I de conformitat amb l’article 76 del Decret 214/1990, de 30 de juliol, pel qual s’aprova el Reglament de personal al servei de les entitats locals, fer públic al Ple de l’Ajuntament de Pradell de la Teixeta, en la següent sessió plenària.

2. Publicar al Butlletí Oficial de la Província de Tarragona i al Diari Oficial de la Generalitat de Catalunya la resolució que s’aprovi.

Les bases de la convocatòria són les que a continuació es relacionen:

“BASES QUE HAN DE REGIR EL PROCÉS DE SELECCIÓ DE DIVERSES PLACES VACANTS DE PERSONAL LABORAL DE L’AJUNTAMENT DE PRADELL DE LA TEIXETA”

PRIMERA.- OBJECTE DE LES BASES I IDENTIFICACIÓ DEL PROCÉS SELECTIU.

És objecte d’aquesta convocatòria la selecció de dos places vacants a la plantilla del personal de l’Ajuntament i que es troben a la relació de llocs de treball i plantilla orgànica municipal, i d’acord amb la publicació de l’oferta pública de l’Ajuntament per a l’exercici 2011.

Aquest procediment de selecció es realitzarà per mitjà de les bases específiques contingudes en la present convocatòria, i el règim jurídic del personal serà el laboral.

La identificació de les places a convocar i el sistema selectiu són els següents:

a) Denominació del lloc de treball: Peó de Manteniment i Neteja (Annex I).

Nivell de titulació: Certificat d’escolaritat.

Nombre de places: 1.

Règim jurídic: Laboral

Jornada: Parcial (25 hores setmanals).

Sistema de Selecció: Concurs de mèrits amb apreciació de capacitats.

Grup professional: Altres agrupacions professionals -AP-, D.A. 7ª de l’Estatut Bàsic de l’Empleat Públic.
b) Denominació del lloc de treball: Oficial de 1a (Annex II).

Nivell de titulació: Graduat escolar, Equivalent o superior.

Nombre de places: 1.

Règim jurídic: Laboral

Jornada: Parcial (25 hores setmanals)

Grup professional: C2

Sistema de Selecció: Concurs-oposició.

SEGONA.- REQUISITS DELS ASPIRANTS.

Per tal de concórrer a aquest procés selectiu, les persones interessades hauran de reunir els següents requisits:

2.1. Ser espanyol/a, o disposar de la nacionalitat d’algun dels estats de la Unió Europea, en els termes que estableix la Llei 17/1993, de 23 de desembre sobre l’accés a determinats sectors de la funció pública dels nacionals de la resta d’Estats membres de la Unió Europea, així com estrangers que disposin del permís de residència legal a Espanya.

2.2. Tenir complerts 16 anys i no superar l’edat de jubilació forçosa.

2.3. La titulació serà la indicada en cada una de les places descrites en l’annex.

2.4. No patir cap malaltia o defecte físic ni psíquic que impedeixi l’exercici de les funcions corresponents.

2.5. No estar inhabilitat/da, per sentencia ferma, per a l’exercici de les funcions públiques, ni haver estat separat, per resolució disciplinaria ferma, del servei de cap Administració Pública.

2.6. No trobar-se sotmès/a a cap de les causes d’incapacitat o incompatibilitat legalment establertes.

2.7. Estar en possessió de coneixements de nivell corresponent de Català, al nivell de la plaça a convocar i descrit en l’annex adjunt, de la Direcció General de Política Lingüística de la Generalitat de Catalunya o dels reconeguts per aquesta com a equivalents. Aquest requisit es podrà acreditar amb la superació de la corresponent prova.

Tots els requisits s'han de complir el darrer dia de presentació de sol·licituds.

TERCERA.- PRESENTACIÓ DE SOL·LICITUDS.

3.1. Els/les aspirants que desitgin prendre part en les proves selectives han de presentar, a l’Ajuntament de Pradell de la Teixeta (Carrer de Dalt, 19), una sol·licitud en un model oficial i normalitzat, que es facilitarà gratuïtament a les dependències municipals, dins el termini improrrogable de 20 dies naturals, a comptar des del següent al de la publicació de la convocatòria al Butlletí Oficial de la Província de Tarragona, a l’il·lustríssim Sr. Alcalde-President de l’Ajuntament de Pradell de la Teixeta. També poden presentar-se en qualsevol de les altres formes previstes a l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.

3.2. Els aspirants han de manifestar en aquest document que reuneixen totes i cada una de les condicions exigides en la base segona.

3.3. Les sol·licituds han d’anar acompanyades d’un currículum vitae de l’aspirant, de fotocòpies del DNI, dels permisos i dels títols acadèmics exigits a la base segona i de la documentació acreditativa dels mèrits que s’al·leguin per a la fase de concurs, així com d’una vida laboral actualitzada. Tots els documents s’han de presentar mitjançant originals o fotocòpies degudament compulsades.

3.4. Els drets d’examen es fixen en la quantitat de 30 Euros i han de ser satisfets prèviament pels aspirants, que han d’adjuntar el resguard acreditatiu del pagament a la sol·licitud. Aquest pagament es podrà efectuar directament o mitjançant transferència bancària a Falset, oficina de Catalunya Caixa, a Carrer de Baix 13, al compte corrent núm. 2013 3019 50 0210314725.

3.5. Amb la formalització i presentació de la sol·licitud els/les aspirants donen el seu consentiment al tractament de les dades de caràcter personal que són necessàries per prendre part en la convocatòria i per a la resta de la tramitació del procés selectiu, així com la publicitat d’aquestes dades, d’acord amb la normativa vigent.

QUARTA.- ADMISSIÓ DELS/DE LES ASPIRANTS.

Una vegada finalitzat el termini de presentació de sol·licituds, l’ajuntament publicarà la relació d’admesos i exclosos al taulell d’anuncis de l’ajuntament i a la pagina web municipal, on es farà constar el dia, hora i lloc de realització del concurs. Es concedirà un període de 10 dies naturals per a esmenes i reclamacions. La llista provisional s’elevarà a definitiva, sense necessitat d’un nou acord, si en el termini establert no s’hi presenten reclamacions.

CINQUENA.- ÒRGAN DE SELECCIÓ.

El tribunal qualificador es constituirà de la manera següent:

- President: Un tècnic designat per l’Alcaldia.

- Vocals:

Dos funcionaris designats per Alcaldia.

Un representant designat a proposta del Departament de Governació i Relacions Institucionals de la Generalitat.

Un vocal designat a proposta de la Diputació de Tarragona.

Actuarà de secretari un vocal designat per majoria dels membres del tribunal.

La designació dels membres del Tribunal inclourà la dels respectius suplents. Tots els membres del tribunal tindran veu i vot. L’abstenció i la recusació dels membres del Tribunal s’han d’ajustar al que preveuen els articles 28 i 29 de la llei 30/1992, de 26 de novembre, de règim Jurídic de les Administracions Públiques i Procediment Administratiu Comú.

El tribunal no pot constituïr-se ni actuar sense l’assistència de la meitat dels seus membres, ja siguin titulars o suplents, i les decisions s’adoptaran per majoria. Sempre serà necessària la presència del president/a i del secretari/a o de les persones que els substitueixin.

En cas que el Tribunal ho estimi convenient, podrà disposar de la incorporació d’assessors especialistes per a totes o alguna de les proves. Els esmentats assessors es limitaran a l’exercici de les seves especialitats tècniques en base exclusivament a les quals col·laboraran amb el Tribunal.

SISENA.- INICI I DESENVOLUPAMENT DEL PROCÉS DE SELECCIÓ.

El sistema de selecció emprat es el concurs, el qual serà expressament indicat en cadascuna de les places. En totes les places es valorarà els mèrits relacionats en els annexes a les respectives places, sempre que hagin estat justificats documentalment.

Els aspirants vindran obligats a efectuar les proves que es detallen en els annexos de les presents bases per tal que el Tribunal pugui contrastar i valorar que gaudeixen de les condicions d’aptitud, coneixements o experiència requerides.

El resultat de cada exercici de les proves i la convocatòria per a la realització de les següents proves s’anunciarà en el tauler d’anuncis de l’Ajuntament i a la pagina web municipal. El tribunal podrà acordar fer mes d’una prova el mateix dia, en aquest cas el resultat de cada exercici es dirà in voce i a l’acabament s’exposarà l’acta de les proves realitzades al taulell de l’Ajuntament.

Els aspirants seran convocats en crida única, llevat dels casos de forca major degudament acreditats. La no presentació de l’aspirant en el moment de ser cridat determinarà automàticament la seva exclusió del procés selectiu. El tribunal podrà demanar, en tot moment, als aspirants la seva identificació, per tant, hauran de concórrer a cada exercici previstos del seu DNI, Autorització administrativa per conduir vehicles a motor o passaport.

El Tribunal podrà alterar l’ordre dels exercicis quan així ho cregui convenient.

SETENA.- LLISTA D’APROVATS. PRESENTACIÓ DE DOCUMENTS.

Un cop finalitzada la qualificació dels/les aspirants, l’òrgan de selecció farà pública en el tauler d’anuncis de la Corporació i a la pagina web municipal la relació de persones aprovades per ordre descendent de puntuació final.

Contra la llista de persones aprovades es pot interposar recurs d’alçada davant el president de la Corporació en el termini i amb l’efecte que estableix la LRJAPiPAC.

L’aspirant seleccionat haurà de portar al servei de Recursos Humans de l’Ajuntament, la documentació requerida per a la seva contractació i els documents exigits a la base segona de la convocatòria:

1. Certificat mèdic oficial de no patir cap malaltia ni defecte físic o psíquic que impedeixi exercir les funcions corresponents.

2. Declaració jurada o promesa de no haver estat separat mitjançant expedient disciplinari del servei de cap Administració Pública, i de no estar inhabilitat per a l’exercici de les funcions públiques.

3. Certificat del Ministeri de Justícia de no estar inclòs a l’arxiu de penals i rebels (aquest certificat serà demanat per l’administració convocant).

En cas que no s’aporti la documentació assenyalada en el termini establert, excepte casos de forca major, o be en cas de renuncia de l’aspirant proposat/da, el president de la corporació resoldrà la contractació del següent aspirant aprovat que hagi obtingut la puntuació mes alta, i així successivament.

VUITENA.- RELACIÓ DE PERSONES EN BOSSA DE TREBALL.

Els aspirant que segons la qualificació del procediment hagin superat les proves, quedaran per ordre de superior puntuació, dins la bossa de treball, perquè puguin ser cridats a fer les substitucions del personal objecte d’aquest procediment.

NOVENA.- INCIDÈNCIES.

El tribunal qualificador queda facultat per resoldre els dubtes que es presentin i per prendre els acords que calguin per

garantir el funcionament correcte del procés selectiu.

DESENA.- INCOMPATIBILITATS.

En l’exercici de la funció pública atribuïda a la plaça a la qual ha estat destinat/ada, que pot ser exercida en qualsevol punt de l’àmbit territorial del Priorat, serà aplicable al/a la treballador/a laboral la normativa vigent sobre el regim d’incompatibilitats en el sector públic, en compliment de la qual l’aspirant, abans d’incorporar-se al servei de la Corporació, ha d’efectuar una declaració d’activitats i, si s’escau, sol·licitar la compatibilitat segons preveu l’article 337 del Decret 214/1990 de 30 de juliol, pel qual s’aprova el reglament del personal al servei de les entitats locals.

ONZENA.- RECURSOS.

Contra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, els interessats podran interposar, d’acord amb l’article 116 de la Llei 30/1992, de 26 de novembre, de regim jurídic de les administracions públiques i del procediment administratiu comú, modificada per la Llei 4/1999, de 13 de gener, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o be recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant la Sala Contenciosa Administrativa del Tribunal Superior de Justícia de Catalunya, d’acord amb el que preveu l’article 10 de la Llei esmentada.

Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, els interessats podran interposar en el termini d’un mes a comptar a partir de l’endemà de la seva publicació o notificació, recurs d’alçada davant de l’alcalde.

Igualment els interessats poden interposar qualsevol altre recurs que considerin convenient per a la defensa dels seus interessos.

DISPOSICIONS ADDICIONALS.

PRIMERA.- En tot allò no previst a les presents Bases, serà d’aplicació la Llei 7/2007, de 12 d’abril, de l’Estatut Basic de l’empleat Públic, Llei 30/1984, de 2 d’agost, de mesures per a la reforma de la funció pública; la Llei 7/1985, de 2 d’abril, de Bases de Regim Local; el Decret Legislatiu 2/2003, de 28 d’abril, pel qual s’aprova el Text refós de la Llei Municipal i de Regim Local de Catalunya, el Decret Legislatiu 1/1997, de 31 d’octubre, pel qual s’aprova la refosa en un text únic dels preceptes de determinats textos legals vigents a Catalunya en matèria de funció pública; el Decret 214/1990, de 30 de juliol, pel qual s’aprova el Reglament de Personal al Servei de les Entitats Locals, i la resta de normativa aplicable.

SEGONA.- La convocatòria, aprovació d’aquestes bases i tots els actes administratius que se’n derivin podran ser impugnats en els casos i formes establertes per la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.

TERCERA.- El Tribunal Qualificador resta facultat per resoldre els dubtes i incidències que es presentin per al bon ordre del procediment, i prendre els acords que pertoquin en tot allò que no estigui previst en les presents Bases, de conformitat amb la legislació aplicable corresponent.

ANNEX I

BASES ESPECÍFIQUES DE LA CONVOCATÒRIA PER A LA PROVISIÓ EN PROPIETAT EN RÈGIM LABORAL, MITJANÇANT EL SISTEMA DE CONCURS, D’UNA PLAÇA DE PEÓ DE MANTENIMENT i NETEJA 

PRIMERA.- Característiques especifiques de la convocatòria:

Denominació del Lloc de treball: Peó de Manteniment i Neteja.

Nivell de Titulació: Certificat d’estudi.

Nombre de places: Una.

Règim jurídic: Laboral

Jornada: Parcial (25 hores setmanals)

Grup professional: Altres agrupacions professionals -AP-, D.A. 7ª de l’Estatut Bàsic de l’Empleat Públic.
Sistema de selecció: Concurs de mèrits amb apreciació de capacitats.

SEGONA.- Requisits específics de la convocatòria:

a) Titulació exigida: Certificat d’estudis, Graduat Escolar o equivalent.

b) Coneixements de la llengua catalana: Estar en possessió del Certificat A basic de la Junta Permanent de Català o títol oficial equivalent.

TERCERA.- Procés de selecció:

Primera fase. Valoració dels mèrits dels aspirants.

L’avaluació dels mèrits es realitzarà sobre la documentació acreditativa aportada per l’aspirant en el moment de presentar la sol·licitud i conjuntament amb el currículum vitae, d’acord amb el barem següent:

1. Experiència Professional a l’Administració Pública:

a) Serveis prestats a ajuntaments, en el desenvolupament propi de Peó de manteniment, a raó de 2 punts per any o fracció igual o superior a 6 mesos, i fins un màxim de 6 punts.

b) Serveis prestats a l’empresa privada, en el desenvolupament propi de Peó de Serveis, a raó 0’50 punts per any o fracció igual o superior a 6 mesos, i fins un màxim de 2 punts.

2. Per altres mèrits al·legats a criteri del tribunal, fins a 1 punt.

Segona fase: Exercici específic per demostrar coneixements de català.

Consisteix en la realització d'exercicis de coneixements de Català del nivell A basic.

Queden exempts de realitzar aquesta els i les aspirants que acreditin documentalment, dins el termini de presentació de les sol·licituds, posseir el certificat de nivell basic (A) de la Direcció General de Política Lingüística del Departament de Cultura, equivalent o superior.

Poden restar igualment exempts de realitzar aquesta prova els i les aspirants que, en algun procés de selecció per a l’accés a la condició de funcionari públic, hagin superat una prova o un exercici de coneixements de llengua catalana del mateix nivell o superior al que s’hi esmenta, sempre i quan aportin la documentació que acrediti aquesta circumstancia.

Per realitzar aquestes proves, el tribunal ha de comptar amb l’assessorament de persones tècniques especialitzades en normalització lingüística.

Tercera fase: Prova Pràctica.

Consistirà en desenvolupar en un termini de 30 minuts, un exercici pràctic de caràcter oral, relacionats amb les tasques pròpies de la plaça convocada.

La qualificació d’aquest exercici serà entre 0 i 10 punts, havent d’aconseguir els aspirants una puntuació mínima de 5 punts per superar aquesta prova.

Quarta fase: Entrevista personal.

Els aspirants que hagin superat totes les fases del procés selectiu podran ser convocats, si així ho estima el tribunal, per a la realització d’una entrevista personal.

Aquesta entrevista consistirà en mantenir un diàleg amb el Tribunal sobre qüestions vinculades a les funcions a desenvolupar, a l’experiència, formació i condicions dels aspirants. La qualificació màxima a atorgar en aquesta prova serà de 2 punts i no serà eliminatòria.

QUARTA.- Qualificació del concurs:

Les qualificacions s’obtindran per la suma de les diferents fases del concurs, resultant la qualificació final la suma final obtinguda en totes i cadascuna de les fases.

ANNEX II

BASES ESPECIFIQUES DE LA CONVOCATÒRIA PER A LA PROVISIÓ EN RÈGIM LABORAL, MITJANÇANT EL SISTEMA DE CONCURS-OPOSICIÓ, D’UNA PLAÇA D’OFICIAL 1a .

PRIMERA.- Característiques específiques de la convocatòria:

Denominació del Lloc de treball: Oficial de 1a

Nivell de Titulació: Graduat Escolar o equivalent.

Nombre de places: 1

Jornada: Parcial (25 hores setmanals)

Sistema de selecció: Concurs-oposició

Funcions a desenvolupar, sens perjudici de les necessitats del servei:

a) Treballs de manteniment elèctric a les instal·lacions municipals.

b) Control informatitzat de l’entrada i sortida de comandes. Mantenir el magatzem municipal inventariat.

c) Feines vinculades a la construcció, reparació i manteniment: col·locar mobiliari urbà, senyals de trànsit (verticals i horitzontals), fer arquetes, voreres, encofrats, asfaltat, així com feines de neteja de desguassos, de fontaneria, lampisteria, mecànica, soldadura, etc.

d) Transport, càrrega, descàrrega i distribució dels materials, el personal i equipaments propis de la brigada.

e) Utilitzar les eines manuals i mecàniques així com els vehicles assignats requerits pel desenvolupament dels treballs encomanats i tenir cura del se manteniment i estat de neteja.

f) Neteja de barrancs periurbans, desbrossament de camins municipals i reconstrucció de marges de pedra seca.

g) Neteja forestal de camins municipals.

h) Executar treballs en alçada amb grua tals com: col·locar pancartes, banderoles en fanals, llums de Nadal, etc.

i) Informar possibles deficiències detectades a la via pública, mobiliari urbà, instal·lacions, zones verdes, etc.

j) Realitzar el manteniment i provisió de les instal·lacions d’abastament d’aigua, cloració, mesura d’índexs i nivells, informant-ne regularment a l’Alcaldia i a la farmacèutica. Vetllar pel bon funcionament del sistema automàtic informatitzat d’abastament d’aigua.

k) Realitzar la recollida selectiva de la brossa del sistema municipal porta a porta, amb l’ajuda dels vehicles municipals i del personal de suport que es pugui habilitar.

l) Col·laborar en el muntatge i desmuntatge de la infraestructura necessària (carpes, tarimes, trasllat de mobiliari, equips de llum i so, etc) per al desenvolupament d’esdeveniments culturals i de caire festiu.

m) Realitzar treballs de jardineria, poda, cremat de rama i aplicació de productes fitosanitaris.

n) Vetllar per la seguretat i salut en el lloc de treball, utilitzant adequadament la maquinària, les eines o substàncies relacionades amb l’activitat, així com mitjans i equips de protecció posats a la seva disposició, d’acord amb els procediments establerts i la normativa vigent en matèria de prevenció de riscos laborals.

o) Coneixements d’automoció pel manteniment dels vehicles municipals, tractor, vehicle tot terreny. Reparació de motosserres, desbrossadores i tot tipus de maquinària municipal.

SEGONA.- Requisits específics de la convocatòria:

a) Titulació exigida: Certificat d’estudis, Graduat Escolar o equivalent.

b) Coneixements de la llengua catalana: Estar en possessió del Certificat A basic de la Junta Permanent de Català o títol oficial equivalent.

TERCERA.- Procés de selecció:

Primera fase. Valoració dels mèrits dels aspirants.

L’avaluació dels mèrits es realitzarà sobre la documentació acreditativa aportada per l’aspirant en el moment de presentar la sol·licitud i conjuntament amb el currículum vitae, d’acord amb el barem següent:

1. Experiència Professional.

a) Serveis prestats a ajuntaments o empreses, en les tasques pròpies d’Oficial 1a, a raó d’1 punt per any o fracció igual o superior a 6 mesos, i fins un màxim de 3 punts.

b) Serveis prestats a l’empresa privada, en el desenvolupament propi d’oficial 1a, a raó 0’50 punts per any o fracció igual o superior a 6 mesos, i fins un màxim de 1’5 punts.

2. Formació:

2.1. Titulació de Cicles de formació professional, d’acord amb el barem de puntuació següent:

a) CFGM d’Instal·lacions elèctriques i automàtiques: 2,5 punts.

b) CFMG de Treballs forestals i de conservació del medi natural (CFPM 0303): 2,5 punts.

b) CFGM Jardineria (CFPM 0305): 2,5 punts.

c) CFGS de Manteniment d'instal·lacions tèrmiques i fluids (CFPS IMA0): 2,5 punts.

d) D’altres títols de Cicles de Formació Professional relacionats: 2,5 punts.

2.2. Estar en disposició del Carnet d'aplicador i manipulador de productes fitosanitaris, obligatori per al tractament d’aigua de boca i altres funcions especificades. Puntuació: 2,5 punts

2.3. Els cursos específics de formació i perfeccionament, seminaris i altres activitats d’aprofundiment en les funcions relaciones amb l’àrea de la plaça a convocar de l’administració local es valoraran fins un màxim de 2 punts, d’acord amb el barem següent:

a) Cursos de durada superior a 100 hores: 0’75 punts.

b) Cursos de durada de 51 hores fins a 100 hores: 0,50 punts.

c) Cursos de durada de 20 hores a 50 hores: 0,25 punts.

d) Cursos de durada inferior a 20 hores: 0,15 punts.

3. Per altres mèrits al·legats a criteri del tribunal, fins a 1 punt.

Segona fase: Exercici específic per demostrar coneixements de català.

Consisteix en la realització d'exercicis de coneixements de nivell basic de Català (A), amb la realització d'una entrevista amb una persona experta que permeti valorar-ne els coneixements orals.

Queden exempts de realitzar aquesta prova els i les aspirants que acreditin documentalment, dins el termini de presentació de les sol·licituds, posseir el certificat de nivell Basic de Català (A) de la Direcció General de Política Lingüística del Departament de Cultura, equivalent o superior.

Poden restar igualment exempts de realitzar aquesta prova els i les aspirants que, en algun procés de selecció per a l’accés a la condició de funcionari públic, hagin superat una prova o un exercici de coneixements de llengua catalana del mateix nivell o superior al que s’hi esmenta, sempre i quan aportin la documentació que acrediti aquesta circumstancia.

Per realitzar aquestes proves, el tribunal ha de comptar amb l’assessorament de persones tècniques especialitzades en normalització lingüística.

Tercera fase: Prova Pràctica.

Consistirà en desenvolupar en un termini de 60 minuts, un exercici pràctic, relacionat amb les tasques pròpies de la plaça convocada.

La qualificació d’aquest exercici serà entre 0 i 10 punts, havent d’aconseguir els aspirants una puntuació mínima de 5 punts per superar aquesta prova.

Quarta fase: Entrevista personal.

Els aspirants que hagin superat totes les fases del procés selectiu podran ser convocats, si així ho estima el tribunal, per a la realització d’una entrevista personal.

Aquesta entrevista consistirà en mantenir un diàleg amb el Tribunal sobre qüestions vinculades a les funcions a desenvolupar, a l’experiència, formació i condicions dels aspirants. La qualificació màxima a atorgar en aquesta prova serà de 1 punt i no serà eliminatòria.

QUARTA.- Qualificació del concurs:

Les qualificacions s’obtindran per la suma de les diferents fases del concurs, resultant la qualificació final la suma final obtinguda en totes i cadascuna d’una de les fases.

